

                                                      
	






CAIET DE SARCINI
pentru atribuirea contractului de servicii de curățenie necesare asigurării continuității activității C.N.T.E.E. Transelectrica S.A. - Executiv și DEN până la finalizarea procedurii concurențiale de atribuire a contractului de servicii de curățenie

                                  



CONFIDENȚIAL

                                                                                                        	


Cap. 1. Informații generale

[bookmark: _Hlk192671167]Compania Naţională de Transport al Energiei Electrice “TRANSELECTRICA” SA, societate administrată în sistem dualist, cu sediul în Str. Olteni nr. 2-4, clădirea "Platinum Center", sector 3, Bucuresti, telefon 021 303 5611, fax 021 303 5610 înregistrată la Oficiul Registrului Comerţului sub numărul J2000008060404, atribut fiscal, cod unic de înregistrare RO 13328043, cont IBAN RO54 RNCB 0072 0058 0063 0001, deschis la BCR filiala sector 1, denumită în continuare CNTEE Transelectrica SA, îndeplineşte rolul de entitate contractantă în cadrul Contractului.
Caietul de Sarcini face parte integrantă din documentația de atribuire și constituie ansamblul cerințelor pe baza cărora se elaborează de către fiecare ofertant propunerea tehnică.
Caietul de Sarcini conține toate cerințele minimale de servicii de curățenie pentru imobilele din cadrul CNTEE Transelectrica SA – Executiv și DEN.
Prezentul Caiet de sarcini stabilește cerințele tehnice și condițiile minime pe care ofertanții trebuie să le îndeplinească pentru prestarea serviciilor care fac obiectul contractului.
Prestatorul are obligația de a respecta, pe întreaga perioadă de derulare a contractului, toate prevederile legale aplicabile privind securitatea și sănătatea în muncă, apărarea împotriva incendiilor, protecția mediului, precum și orice alte reglementări incidente în vigoare. În acest scop, ofertanții au responsabilitatea de a se informa cu privire la actele normative și la cerințele impuse de autoritățile și instituțiile competente în domeniile menționate.
În cadrul prezentei proceduri, C.N.T.E.E. Transelectrica S.A. are calitatea de entitate contractantă, în sensul prevederilor Legii nr. 99/2016 privind achizițiile sectoriale.
Cerințele prevăzute în prezentul Caiet de sarcini sunt minimale și obligatorii. Orice activitate, operațiune sau obligație necesară pentru prestarea corespunzătoare a serviciilor, chiar dacă nu este menționată în mod expres într-un anumit capitol, dar rezultă din natura contractului, din reglementările legale aplicabile sau din buna practică în domeniu, se consideră inclusă în obligațiile prestatorului, fără costuri suplimentare pentru entitatea contractantă.

1.1. Denumirea serviciilor ce fac obiectul achiziției

Servicii de curățenie necesare asigurării continuității activității C.N.T.E.E. Transelectrica S.A. - Executiv și DEN până la finalizarea procedurii concurențiale de atribuire a contractului de servicii de curățenie.
Cod CPV: 90910000-9 "Servicii de curățenie"

1.2. Prezentarea succintă a necesității și oportunității/contextului achiziției

Prezenta achiziție are ca obiect contractarea serviciilor de curățenie necesare asigurării continuității activității C.N.T.E.E. Transelectrica S.A. în locațiile situate în Str. Olteni nr. 2-4 și Bd. Hristo Botev nr. 16-18, cu o suprafață totală de aproximativ 11.722 mp, inclusiv în spațiile aferente Dispeceratului Energetic Național.
Necesitatea achiziției este determinată de faptul că, ulterior semnării Contractului de închiriere pentru noul sediu administrativ al Companiei, la data de 26.06.2026, au fost stabilite în mod definitiv suprafețele și condițiile efective de utilizare a spațiilor, ceea ce permite inițierea procedurii concurențiale pentru atribuirea contractului de servicii de curățenie pe termen lung.
Având în vedere că organizarea și finalizarea procedurii concurențiale presupun parcurgerea etapelor prevăzute de Legea nr. 99/2016 privind achizițiile sectoriale, se impune asigurarea continuității prestării serviciilor de curățenie pe perioada necesară derulării acesteia, astfel încât activitatea Companiei să se desfășoare în condiții corespunzătoare de igienă, sănătate și securitate.
Necesitatea este cu atât mai importantă cu cât serviciile fac obiectul prestării inclusiv în cadrul Dispeceratului Energetic Național, structură cu rol esențial în coordonarea și conducerea operativă a Sistemului Electroenergetic Național, unde activitatea se desfășoară în regim permanent, 24 de ore din 24, 7 zile din 7, fără posibilitatea întreruperii activității.

Prezenta achiziție are caracter strict temporar și tranzitoriu, fiind destinată exclusiv acoperirii perioadei necesare organizării, desfășurării și finalizării procedurii concurențiale pentru atribuirea contractului de servicii de curățenie cu durata de 24 de luni. În situația în care procedura concurențială va fi finalizată înainte de expirarea perioadei estimate, contractul rezultat din prezenta procedură va înceta la data intrării în vigoare a noului contract.

1.3. Definiții (după caz)
· CNTEE – Compania Națională de Transport al Energiei Electrice
· STT – Sucursală Teritorială de Transport
· DEN – Dispeceratul Energetic Național
· SEN – Sistem Energetic Național
· HG – Hotărâre de Guvern
· OG – Ordonanță de Guvern
· PM – Protecția Mediului
· PO – Procedură Operaţională

Cap. 2. Descrierea serviciilor
[bookmark: _Toc485643558]2.1. Scop (obiectivul general și obiectivele specifice la care contribuie realizarea serviciilor)

Scopul prezentei achiziții îl reprezintă asigurarea continuității serviciilor de curățenie necesare desfășurării activității C.N.T.E.E. Transelectrica S.A. – Executiv și Dispeceratul Energetic Național (DEN), pe perioada tranzitorie necesară organizării, derulării și finalizării procedurii concurențiale pentru atribuirea contractului de servicii de curățenie pe termen lung.
Serviciile au ca obiect menținerea spațiilor interioare în condiții corespunzătoare de igienă, salubritate și funcționare, contribuind la desfășurarea activității Companiei în condiții optime de sănătate și securitate pentru personalul propriu și pentru toate persoanele care își desfășoară activitatea în locațiile respective.

2.2. Descrierea serviciilor solicitate

C.N.T.E.E. Transelectrica S.A. – Executiv utilizează două clădiri administrative pentru care este necesară asigurarea serviciilor de curățenie prin atribuirea unui contract temporar de servicii, cu o durată de maximum 3 luni, destinat exclusiv asigurării continuității activității până la finalizarea procedurii concurențiale pentru atribuirea contractului de servicii de curățenie pe termen lung.

[bookmark: _GoBack]2.2.1. Spațiile/locațiile pentru care se solicită prestarea serviciilor de curățenie și care fac obiectul achiziției, sunt următoarele:
	Nr. crt.
	Denumirea spațiului de curățat
	Suprafața care trebuie întreținută (estimativ) (mp)
	Adresa
	

	1
	CNTEE Transelectrica SA Executiv - Sediu social
(Clădirea Platinum)

	8.611
(birouri, terase, oficii; săli de ședințe,  grupuri sanitare)
	București, str. Olteni nr. 2-4, sector 3
	

	Suprafață CNTEE Transelectrica SA - Executiv București = 8.611 mp


	2
	Dispeceratul Energetic Național
(DEN)
	3.111
 (camere de comandă, birouri, oficii, grupuri sanitare, scări de acces, ascensoare)
	
București, B-dul Hristo Botev nr. 16-18, sector 3
	

	Suprafață CNTEE Transelectrica SA - DEN = 3.111 mp

	Suprafață totală imobile CNTEE Transelectrica SA = 11.722 mp



2.2.2. Operațiunile de curățenie vor fi realizate utilizând produse și metode de lucru conforme cerințelor prevăzute în prezentul caiet de sarcini.
Descrierea serviciilor în vederea asigurării curățeniei în spațiile definite în cadrul capitolului 2.2.1, se vor realiza în spațiile interioare, după cum urmează: 

1. În spațiile interioare administrative și tehnologice
Serviciile de curățenie se vor efectua în spații de birouri, camere de comandă, săli de conferințe, recepții, oficii, grupuri sanitare, holuri, ascensoare, scări, și alte spații solicitate la cele 2(două) locații, prin următoarele operațiuni:

	Tip suprafață
	Operația de curățenie ce va 
fi prestată
	Frecvența
	Suprafața (estimativ)

	Parchet
	aspirat și spălat cu soluție antistatică
pentru parchet
	zilnic
	754 mp

	Mochetă
	aspirat cu aspirator
	zilnic
	6.906 mp

	

	Mobilier
(birouri, dulapuri, vitrine, etajere, cuiere, balustrade, pervazuri interioare)
	șters praf și lustruire cu produse specifice, (detergenți speciali antistatici și lavete de microfibră)
	zilnic
	

1.530 mp

	Pardoseli ce includ și grupurile sanitare
(gresie, marmură, mozaic, linoleum, etc.)
	 aspirat și spălat cu soluții odorizante și dezinfectante
	zilnic 
	
2.552 mp

	Grupuri sanitare
	  spălat, dezinfectat toate obiectele sanitare (54 wc-uri, 76 chiuvete) cu soluții odorizante, dezinfectante, soluții detartrante, asigurare odorizante la wc – uri, asigurarea materialelor igienico-sanitare (hărtie igienică, prosoape de hârtie, săpun lichid, etc.), necesare pentru un numar de aprox. 550 persoane. Înlocuire folie wc igienic pusă la dispoziție de către Achizitor, pentru cele 2 locații (număr total: 51 wc-uri)
	zilnic/ ori de câte ori este necesar, la solicitarea beneficiarului sau în urma constatării neconformităților
	


51 buc.

	Deșeuri menajere
	evacuare deșeuri menajere la container și înlocuire saci menajeri pentru un numar de aprox. 550 de persoane
	zilnic
	
1.65 mc

	Deșeuri colectate selectiv
	 evacuare deșeuri cu respectarea regulilor de colectare selectivă și a legislației privind gestionarea deșeurilor
	
	
0.25 mc


Observație: Serviciile de curățenie în camerele de comandă din cadrul DEN, se vor executa în prezența personalului operativ. 

2.2.3. Caracterul temporar al contractului

Prezentul contract are caracter strict temporar și tranzitoriu, fiind atribuit exclusiv pentru asigurarea continuității serviciilor de curățenie în perioada necesară organizării, desfășurării și finalizării procedurii concurențiale pentru atribuirea contractului de servicii de curățenie cu durata de 24 de luni.
Contractul nu are caracter permanent și nu urmărește substituirea procedurilor concurențiale prevăzute de Legea nr. 99/2016 privind achizițiile sectoriale.
În situația în care procedura concurențială va fi finalizată înainte de expirarea perioadei estimate, contractul rezultat din prezenta procedură va înceta de drept la data intrării în vigoare a noului contract, fără utilizarea integrală a duratei estimate.

2.3. Cantități
Numarul locațiilor și suprafețele (estimative) pentru care se solicită serviciile de curățenie sunt prezentate în Anexa 1 din prezentul Caiet de sarcini.

2.4. Metodologii, normative și standarde aplicabile
- PO TEL 04.06- Recepția cantitativă și calitativă a produselor/serviciilor achiziționate de CNTEE Transelectrica S.A.;
- P.O. cod TEL-00.31-Accesul personalului terților în cadrul obiectivelor Companiei;
- Proceduri operaționale proprii prestatorului, care descriu operațiile ce se prestează în cadrul serviciilor.
2.5. Rezultatele care trebuie obținute în urma prestării serviciilor
Rezultatul urmărit prin prestarea serviciilor îl reprezintă asigurarea continuității activității C.N.T.E.E. Transelectrica S.A. – Executiv și Dispeceratul Energetic Național, prin menținerea unui nivel corespunzător de igienă și curățenie în toate spațiile care fac obiectul contractului, pe întreaga perioadă de derulare a contractului temporar.
Serviciile prestate trebuie să asigure un mediu de lucru corespunzător din punct de vedere al igienei și sănătății, prevenirea contaminării spațiilor, protejarea sănătății personalului și utilizarea responsabilă a resurselor, cu respectarea principiilor de protecție a mediului și a cerințelor prevăzute în prezentul Caiet de sarcini.

2.6. Livrabile ( ex. rapoarte, analize, etc.)
N/A

2.7. Atribuțiile și responsabilitățile Părților
2.7.1. Responsabilitățile prestatorului
Prestatorul are următoarele obligaţii şi responsabilităţi:
· Prestatorul va face dovada că are capacitatea tehnică şi profesională pentru prestarea serviciului care face obiectul prezentului caiet de sarcini;
· [bookmark: _Hlk92189292]Va asigura toate utilajele echipamentele și dotările necesare pentru efectuarea operațiilor solicitate, de clasă profesională și în stare tehnică de funcționare foarte bună, conform cerințelor minimale din documentația de atribuire;
· Utilajele și echipamentele necesare prestării serviciilor de curățenie, se vor distribui la începerea prestării serviciului și se va avea în vedere înlocuirea acestora ori de câte ori starea lor tehnică este necorespunzătoare realizării serviciului;
· Va asigura toate produsele specifice pentru fiecare operație în parte și de calitate corespunzătoare tipului de suprafață;
· Va asigura permanent materiale igienico-sanitare calitative (hârtie igienică, prosoape hârtie, săpun lichid, detergent lichid pentru spălat vasele, dezodorizant pt. wc, dezodorizant pişoare, saci menajeri, etc.);
· Va da dovadă de profesionalism în ceea ce privește modul de organizare pentru efectuarea curățeniei cu respectarea operațiilor și frecvenței acestora, considerate ca fiind minimale și obligatoriu de respectat pentru asigurarea unui nivel calitativ al prestației;
· Va menţine ordinea şi disciplina la locul de muncă;
· Să nu deterioreze bunurile şi echipamentele din încăperi atunci când execută operaţiunile de curăţenie;
· Să asigure servicii de curățenie la solicitarea achizitorului la evenimente speciale (organizarea de simpozioane, conferinţe, etc.);
· Accesul personalului și a mijloacelor de transport în cadrul Dispeceratului Energetic Național (DEN), se va face numai pe baza autorizației de acces, care va fi pusă la dispoziția prestatorului de către achizitor, (conform procedurilor CNTEE „Transelectrica” SA). 

2.7.2. Responsabilitățile/obligaţiile achizitorului
Achizitorul are următoarele obligaţii şi responsabilităţi:
· De a pune la dispoziția Prestatorului orice facilități și/sau informații pe care acesta le solicită în propunerea tehnică și financiară și pe care le consideră necesare pentru îndeplinirea contractului;
· Va numi un responsabil de contract care va ține legătura cu Prestatorul;
· De a efectua recepția și mai apoi plata pentru serviciile prestate și recepționate, conform obligațiilor asumate prin contract și Caietul de sarcini în maxim 30 de zile de la primirea facturii fiscale emise în sistemul Ro-eFactura, potrivit prevederilor OUG nr. 120/2021, privind  administrarea, funcţionarea şi implementarea sistemului naţional privind factura electronică RO e-Factura şi factura electronică în România;
· De a asigura accesul prestatorului în locațiile unde urmează să efectueze serviciile de curățenie.

2.8. Locul prestării serviciului 
Serviciile de curățenie se vor presta la locațiile CNTEE Transelectrica SA, precizate în tabelul de la pct. 2.2.1 și Anexa 1 din prezentul Caiet de sarcini.
[bookmark: _Hlk85118672]
2.9. Resursele necesare/expertiza necesară pentru realizarea activităților 
Ofertantul trebuie să se asigure că personalul care își desfășoară activitatea în cadrul Contractului dispune de sprijinul material (echipamentele, instrumentele, materialele, consumabilele și substanțele, după caz) pentru a permite efectuarea activităților din cadrul Contractului.
Prestarea serviciilor se va realiza prin utilizarea integrată a echipamentelor, materialelor, consumabilelor și resurselor umane, astfel încât să se asigure atât calitatea serviciilor, 
Toate resursele utilizate în cadrul contractului (echipamente, consumabile, materiale și personal) vor fi corelate astfel încât să asigure îndeplinirea cerințelor tehnice prevăzute în prezentul caiet de sarcini.


2.9.1. [bookmark: _Hlk92189353]Instrumentele, materialele, consumabilele și substanțele

Prestatorul va asigura toate materialele, consumabilele și produsele specifice pentru fiecare operație în parte și de calitate corespunzătoare tipului de suprafață, necesare prestării serviciilor de curățenie pe toată durata de derulare a contractului, după cum urmează:

	[bookmark: _Hlk33110103][bookmark: _Hlk33171738]Nr. crt.
	Denumire consumabil

	1
	Detergenți pardoseli
	Detergenți concentrați, discret parfumați, adecvați fiecărui tip de suprafață. 
Se va prezenta Fișa tehnică / Fișa cu date de securitate.

	2
	Detergenți grupuri sanitare
	

	
	
	

	3
	Spray mobilier
	Spray întreținere și curățare mobilier, discret parfumat, efect antistatic prelungit, flacoane de 400 ÷ 500 ml, similare celor găsite în piața de profil. 
Se va prezenta Fișa tehnică / Fișa cu date de securitate. 

		4
	Pastă de curățat
	Pastă abrazivă, similar sau echivalent cu pastă de curățat regăsită în piața de profil. 
Se va prezenta Fișa tehnică / Fișa cu date de securitate.

	5
	Hârtie igienică
	Role din hartie albă, în 2 straturi, compatibile cu dispenserul; cu capacitate bună de absorbție
Se va prezenta Fișa tehnică.

	6
	Prosoape hârtie
	[bookmark: _Hlk90286355]Prosoape hârtie pliate Z fold 230 mm x 225mm, capacitate bună de absorbție, o eficiență uscare a mainilor și compatibile cu dispenserul. 
Se va prezenta Fișa tehnică. 

	7
	Săpun lichid
	Săpun lichid hipoalergic, discret parfumat, ecologic, degradabil.
Se va prezenta Fișa tehnică / Fișa cu date de securitate.

	8
	Detergent WC
	Gel cu vâszcozitate mare, plăcut parfumat, cu aromă marină sau pin/brad, fără miros de clor. 

	9
	Rezerve mop
	Bumbac și/sau microfibră, antibacteriene, compatibile cu sistemul de mop profesional.

	10
	Lavete microfibră
	Lavete moi, microfibră 100%, dimensiuni 30/30 cm, reutilizabile.

	11
	Saci menajeri
	Biodegradabili și rezistenți.

	12
	Odorizant WC
	Kit odorizant, format din aparat plastic + rezervă cu miros agreabil marin, tip ocean fresh sau pin/ brad.

	13
	Mături
	Ecologice, din sorg natural, cu coadă din lemn.



Pentru produsele utilizate, Prestatorul va face dovada că acestea sunt în conformitate cu normele sanitare în vigoare, nu sunt dăunătoare sănătății și respectă cerințele de protecție a mediului, stabilite în prezentul caiet de sarcini.

Produsele utilizate vor fi selectate astfel încât să permită utilizarea eficientă a resurselor, inclusiv prin:
· utilizarea de produse concentrate; 
· utilizarea sistemelor de dozare controlată; 
· reducerea cantităților de substanțe chimice utilizate. 
Consumul de produse va fi corelat cu suprafețele și numărul de utilizatori, astfel încât să se evite risipa și impactul negativ asupra mediului.

2.9.2. [bookmark: _Hlk90367731]Echipamente/utilaje
Prestatorul va avea în dotare utilaje, echipamente și dotările necesare pentru efectuarea operaţiilor solicitate, de clasă profesională și în stare tehnică de funcționare foarte bună, pentru prestarea serviciilor de curățenie, care prin folosirea lor să nu aducă prejudicii sănătății personalului achizitorului, integrității și funcționalității instalațiilor acestuia.
Pentru îndeplinirea în cele mai bune condiții a prestării serviciilor de curățenie, va fi necesar ca prestatorul să dețină următoarea dotare tehnică minimală:
	[bookmark: _Hlk90367653]Nr. crt.
	Echipamente/utilaje
	Cantitate minimă
	U.M.
	Cerințe minime de mediu
	Dovezi

	1
	Aspiratoare profesionale
	6
	buc.
	Nivel redus de zgomot; filtre eficiente (tip HEPA sau echivalent); consum redus energie
	Fișă tehnică

	2
	Mașină monodisc
	1
	buc.
	Consum eficient energie; adaptare la mai multe tipuri de suprafețe
	Fișă tehnică

	3
	Cărucioare curățenie
	6
	buc.
	Reutilizabile; durabile
	Declarație / fișă

	4
	Set spălare
	6
	seturi
	Sistem separare apă curată/murdară pentru reducere consum
	Fișă tehnică

	5
	Fărașe și mături
	6
	seturi
	Materiale durabile / reciclabile
	Declarație

	6
	Mopuri profesionale
	6
	buc.
	Reutilizabile; microfibră sau echivalent
	Fișă tehnică



Toate echipamentele vor trebui să fie corespunzătoare din punct de vedere al electrosecurității, să fie conforme cu normativele de protecție a muncii și să respecte condițiile de conformitate a produselor, în baza prevederilor legale.
Echipamentele utilizate vor fi eficiente din punct de vedere energetic și vor contribui la reducerea consumului de resurse (apă, energie, detergenți), având un impact redus asupra mediului.
Prestatorul se obligă să înlocuiască în cel mai scurt timp (dar nu mai târziu de 12 ore) orice echipament/utilaj care se defectează.
Neasigurarea pe timpul contractului a utilajelor, echipamentelor sau ustensilelor declarate în ofertă va duce la rezilierea contractului.
Transportul la și de la locațiile unde se realizează serviciul este în responsabilitatea prestatorului.
Cerințele privind echipamentele, instrumentele, materialele, consumabilele și substanțele necesare prestării serviciilor în locațiile solicitate sunt minimale și nu se vor limita la acestea.
Ofertantul va face dovada deținerii utilajelor/echipamentelor solicitate la pct. 2.9.2.
Prestatorul va prezenta, la solicitarea autorității contractante, documente justificative (fișe tehnice sau documente echivalente) care să demonstreze caracteristicile tehnice și de mediu ale echipamentelor utilizate.



2.9.3. Cerințe privind personalul 

Prestatorul va asigura controlul îndeplinirii programului de lucru zilnic și al calității serviciilor prestate prin desemnarea unui coordonator. Acesta va coordona activitatea și va asigura legătura cu Achizitorul.
Pentru asigurarea curățeniei în imobilele CNTEE Transelectrica SA – Executiv și DEN, serviciile de curățenie se vor efectua obligatoriu în două schimburi, astfel:
a) pentru sediul Executivului Companiei cu sediul în str. Olteni nr. 2-4, sector 3, în intervalul orar 6:30 ÷ 14:30, o echipă formată din 4 persoane și în intervalul orar 14:30÷ 22:30, o echipă formată din 4 persoane;
b) pentru imobilul situat în B-dul Hristo Botev nr. 16-18 în intervalul orar 6:30 ÷ 14:30, o echipă formată din 2 persoane și în intervalul orar 14:30 ÷ 22:30, o echipă formată din 2 persoane.
Numărul total de persoane solicitate (12 persoane), va rămâne neschimbat pe toată durata contractului, micșorarea numărului total de personal, fiind motiv de reziliere a contractului.
· Prestatorul va asigura numărul de personal prezentat în ofertă pe toată perioada contractului, indiferent de efectuarea concediilor de odihnă, concediilor medicale etc., fără a afecta desfășurarea activității.
· Va asigura dotarea cu echipament de protecție și de lucru corespunzător pentru personal (uniformă de lucru personalizată), conform legislației în vigoare și instrucţiunilor proprii de securitate şi sănătate în muncă;
· Prestatorul va monitoriza activitatea desfășurată, respectarea progrmului de lucru și calitatea serviciilor prestate de către personalul alocat pentru îndeplinirea contractului.
· Prestatorul va asigura mobilizarea personalului, a echipamentelor și a materialelor necesare astfel încât prestarea serviciilor să înceapă la data prevăzută în ordinul de începere, fără întreruperea activității Companiei.

2.10 Certificari/calificari/acreditari/atestatesolicitate pentru personalul direct implicat în prestarea serviciilor
N/A

2.11 Transferul dreptului de proprietate intelectuala (daca este cazul)
N/A

2.12 Alte cerințe
Conținutul și elaborarea ofertei

Elaborarea ofertelor se va face în conformitate cu cerințele Caietului de Sarcini distinct pe categorii de prestații după cum urmează:
Oferta tehnică: - descrierea modului de lucru al prestatorului, pentru îndeplinirea cerințelor achizitorului, precum și descrierea echipamentelor și dotărilor necesare prestării serviciilor de curățenie și igienizare.

Oferta financiară: - Prețurile exprimate în propunerea financiară vor fi în lei fără TVA și vor avea maxim 2 zecimale. 
În tariful/mp, vor intra toate cheltuielile privind prestarea serviciilor de curățenie: manoperă, toate utilajele, echipamentele, materialele și produsele de curățare utilizate, toate consumabilele, cheltuielile de deplasare personal, cheltuielile de transport materiale, echipamente, accesorii.
Având în vedere caracterul temporar al contractului, ofertantul va demonstra capacitatea de mobilizare imediată a resurselor umane, echipamentelor, utilajelor, materialelor și consumabilelor necesare prestării serviciilor.

Cap. 3 Durata contractului, termen de prestare 

Durata contractului este de maximum 3 luni de la data intrării în vigoare a contractului.
Contractul are caracter strict temporar și este destinat exclusiv asigurării continuității serviciilor de curățenie până la finalizarea procedurii concurențiale pentru atribuirea contractului de servicii de curățenie cu durata de 3 de luni.
În situația în care procedura concurențială pentru atribuirea contractului de servicii de curățenie va fi finalizată anterior expirării perioadei estimate, contractul rezultat din prezenta procedură va înceta de drept la data intrării în vigoare a noului contract, fără utilizarea integrală a duratei maxime prevăzute.

Cap. 4 Garanții 

Prestatorul are obligația de a constitui o garanție de bună execuție în cuantum de 10% din valoarea contractului, fără TVA, în conformitate cu prevederile Legii 99/2016 privind achizițiile sectoriale.

Cap.5 Recepții

[bookmark: _Hlk86658103]Confirmarea prestării serviciilor de curățenie se va face de către persoanele desemnate din partea Achizitorului, pe baza procesului verbal de recepție servicii, conform Anexei 2 din prezentul caiet de sarcini.
La sfârșitul fiecărei luni, se va întocmi un proces verbal de recepție servicii semnat de către reprezentanții firmei prestatoare și comisia de recepție a Achizitorului numită prin Decizie.
Serviciile care nu vor fi confirmate nu se vor plăti. 

Constatarea de către Achizitor a lipsei de profesionalism și responsabilitate în efectuarea serviciului, precum și/sau lipsa dotării cu echipamente specifice efectuării serviciilor de curățenie în condițiile prevăzute în prezentul caiet de sarcini sau lipsa intervenției în timpul stabilit la sesizare, va fi sancționată de acesta, cu penalități de întârziere, conform clauzelor contractuale.

Cap. 6. Plăţi
Plata facturii se poate face prin transfer bancar în contul Prestatorului, sau prin alte forme de plată prevazute de legislaţia în vigoare, în termen de maxim 30 zile, în baza facturii fiscale emise în sistemul Ro-eFactura, potrivit prevederilor OUG nr. 120/2021, privind administrarea, funcţionarea şi implementarea sistemului naţional privind factura electronică RO e-Factura şi factura electronică în România.

Cap. 7.  Riscurile în cadrul contractului de servicii și măsuri de gestionare a acestora:
	Nr.crt.
	Riscurile derulării contractului
	Mod de tratare risc

	1.
	Riscul neȋndeplinirii obligaţiilor contractuale de către părţi
	Este reglementat prin clauzele contractului sectorial de servicii

	Riscurile beneficiarului în responsabilitatea prestatorului

	2.
	Riscurile ce decurg din erorile nedetectate la momentul semnării contractului sectorial de servicii, incluse în oferta prestatorului
	Exonerează răspunderea beneficiarului.


	3.
	Riscul ȋndeplinirii necorespunzătoare, ori cu ȋntarziere sau a neȋndeplinirii obligaţiilor asumate de către prestator
	Pentru compensarea prejudiciului suferit de către beneficiar ca urmare a ȋndeplinirii necorespunzătoare, ori cu ȋntarziere sau a neȋndeplinirii obligaţiilor asumate de către prestator, beneficiarul poate aplica penalităţi, daune-interese, poate executa garanţia de bună execuţie a contractului, sau poate rezilia contractul sectorial din vina prestatorului;

	4.
	Riscul lipsei monitorizării efective din punct de vedere al duratei de prestare a contractului sectorial de servicii
	Este ȋn sarcina beneficiarului, acesta avȃnd obligaţia, prin responsabilul de contract să asigure urmărirea şi monitorizarea efectivă a contractului pe toată durata acestuia.

	5.
	Riscul de a se folosi produse de curățenie care nu sunt conforme cerințelor din caietul de sarcini.
	Ca măsură de eliminare a riscului, beneficiarul, prin responsabilul de la fiecare obiectiv va verifica la preluarea consumabilelor de curățenie livrate lunar, dacă acestea sunt cele ofertate și îndeplinesc cerințele solicitate din caietul de sarcini şi ofertate.

	6.
	Riscul de a se presta servicii de curățenie superficial fără a se folosi consumabile în cantitățile prevăzute în prospecte sau fără a se respecta periodicitatea de prestare a serviciilor
	Ca măsură de eliminare a riscului, beneficiarul a introdus în caietul de sarcini activitățile zilnice, săptămânale, lunare și sezoniere. Prin responsabilul de la fiecare obiectiv se vor verifica serviciile prestate și se va solicita remedierea oricărei neconformități pentru a se asigura un serviciu de curățenie conform cerințelor din caietul de sarcini. În cazul în care, Prestatorul nu remediaza neconformitățile sesizate sau continua prestatrea necorespunzătoare a serviciilor, Achizitorul are dreptul de a rezilia contractul.

	7.
	Utilizarea de produse neconforme ecologic
	Verificarea lunară a fișelor tehnice/certificatelor și respingerea produselor neconforme

	8.
	Supradozarea detergenților
		

	Instruire personal, sisteme de dozare, verificări periodice




	9.
	Creșterea cantității de deșeuri
		

	Colectare selectivă, utilizare consumabile reciclate/reciclabile




	10.
	Neraportarea utilizării produselor ecologice în cadrul contractului
	Includerea în documentație a criteriilor ecologice și păstrarea dovezilor de conformitate



Cap.8 Legislație 
8.1. Legislaţie privind sănătatea şi securitatea în muncă. 

Prestatorul îşi va desfășura  activitatea în spațiile din cadrul CNTEE Transelectrica SA Executiv și DEN în conformitate cu prevederile:
· Legea nr. 319/2006 privind securitatea și sanătatea în munca, cu modificările şi completările ulterioare;
· H.G. nr. 1425/2006 pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006, cu modificările şi completările ulterioare;
· HG nr.1048/2006 privind cerințele minime de securitate și sănătate pentru utilizarea de către lucrători a echipamentelor individuale de protecție la locul de muncă, cu modificările şi completările ulterioare;
· HG nr.1091/2006 privind cerințele minime de securitate și sănătate pentru locul de muncă, cu modificările şi completările ulterioare;
· HG nr.1146/2006 privind cerințele minime de securitate și sănătate pentru utilizarea în muncă de către lucrători a echipamentelor de muncă, cu modificările şi completările ulterioare;
· HG nr.1218/2006 privind cerințele minime de securitate și sănătate pentru asigurarea protecției împotriva riscurilor legate de expunerea la agenți chimici în muncă, republicată, cu modificările şi completările ulterioare.

8.2. Cerințe și legislație de mediu

La prestarea serviciului se vor avea în vedere:
· OUG nr. 195/2005 – privind protecția mediului, cu modificările și completările ulterioare;
· HG nr. 856/2002- privind evidenţa gestiunii deșeurilor și pentru aprobarea listei cuprinzând deșeurile, inclusiv cele periculoase, cu modificările și completările ulterioare;
·  ISO 14001/2015 -Certificare Sisteme de management de mediu.
· Prestatorul prin natura activității prestate, va manifesta o deosebită atenție astfel încât să evite producerea oricărui eveniment care să aibă efecte nocive asupra mediului sau asupra stării de sănătate a personalului beneficiarului.

8.3. Cerințe și legislație de calitate
Prestatorul va face dovada implementării unor sisteme de management al calității, mediului și sănătății și securității ocupaționale: ISO 9001, ISO 14001, ISO 45001, ISO 27001 sau echivalent.

8.4 Legislație privind Managementul situațiilor de urgență (Apărarea împotriva incendiilor și Protecția civilă)
În timpul desfăşurării activităţii în locațiile Achizitorului, personalul prestator va respecta întocmai prevederile actelor normative privind managementul situațiilor de urgență, dintre care, precizăm:
- Ordonanța de urgență nr. 21 din 15 aprilie 2004 privind Sistemul Național de Management al Situațiilor de Ugență, aprobată prin Legea nr. 15 din 28 februarie 2005;
- Legea nr. 481 din 8 noiembrie 2004 privind protecția civilă, republicată;
- Legea nr. 307 din 12 iulie 2006 privind apărarea împotriva incendiilor, republicată, cu modificările şi completările ulterioare;
- Ordinul Ministerului Administrației și Internelor nr.163 din 28 februarie 2007 pentru aprobarea Normelor generale de apărare împotriva incendiilor;
- Ordinului nr. 262/2010 privind aprobarea Dispozițiilor generale de apărare împotriva incendiilor la spații şi construcții pentru birouri.

Nota: Normele menționate anterior vor fi luate în considerare în forma existentă la momentul aplicării dispozițiilor legale, ținând cont de toate modificarile, completarile și abrogarile parțiale sau totale ulterioare adoptarii, precum și de normele nou aparute, lista nefiind  exhaustivă.
8.5 Legislație în materia protecției informațiilor clasificate
N/A


Cap 9. Alte informații
Cerintele caietului de sarcini sunt minime și obligatorii, nerespectarea lor îndreptațește beneficiarul la respingerea ofertei ca neconformă. Constatarea de către Achizitor în fazele ulterioare ale prestării serviciilor, a neîndeplinirii unei cerințe a caietului de sarcini, obligă Prestatorul la remedierea necondiționată a neconformității. Achizitorul își rezervă dreptul de a verifica modul de prestare a serviciului pe operații cu dotările de echipamente declarate.
Prestatorul este obligat să ia toate măsurile organizatorice şi tehnologice pentru respectarea strictă a Caietului de Sarcini.

Cap. 10. Anexe 
[bookmark: _Hlk89938851]Anexa 1: Cantități locații și suprafețe.
[bookmark: _Hlk83818182][bookmark: _Hlk89939045]Anexa 2: Model Proces Verbal de Recepție servicii.
Anexa 3: Tabel ofertă centralizatoare.

Anexa 1 – Cantități locații și suprafețe
	
Nr. crt.
	Denumire locație
	Mobilier
(mp)
	Mochetă 
(mp)
	Pardoseli (gresie,marmură, mozaic, linoleum)
(mp)
	Parchet 
(mp)
	WC 
(buc)
	Deșeuri
menajere
(mc)
	Deșeuri 
selective 
(mc)
	Total
Suprafață
(mp)

	


1
	CNTEE Transelectrica SA – Executiv
(Clădirea Platinum)
București, str. Olteni nr. 2-4, sector 3
	


1.184
	


6.345
	


1.082
	


0
	


38
	


1.27
	


0.23
	


8.611

	

2
	Dispeceratul Energetic Național
UNO – DEN
București, B-dul Hristo Botev nr. 16-18, sector 3
	

346
	

561
	

1.450
	

754
	

13
	

0.38
	

0.02
	

3.111

	
	Total
	1.530
	6.906
	2.552
	754
	51
	1.65
	0.25
	11.722




Anexa 2
PROCES VERBAL DE RECEPŢIE SERVICII
NR.......DATA...........

	Obiectul recepției:
DENUMIREA SERVICIULUI: (se va scrie denumirea exactă a fazei / etapei) care face obiectul contractului C ….. - încheiat cu ....................…………. 
............................................................................................................................................................
1. Comisia de recepție numită prin decizia nr. ............. / ..................., și-a desfășurat activitatea în intervalul ..................., fiind formată din:
Preşedinte: ..................................
Membri: .......................................
.....................................................	
......................................................
2. Au mai participat la recepție:
...................................................................................................................................................................
3. Constatările comisiei de recepție
3.1 Comisia de recepţie constată următoarele neconformităţi:
...................................................................................................................................................................
...................................................................................................................................................................
3.2 Valoarea declarată a serviciilor realizate este de ..................................... lei fără TVA.
3.3 Comisia de recepţie, în urma constatărilor făcute, propune:
............................................................................................................................................................
............................................................................................................................................................

4. Comisia de recepție recomandă urmatoarele
...................................................................................................................................................................
............................................................................................................................................................

5. Prezentul proces verbal, conţinând …. file şi ….... anexe numerotate, cu un total de …....file, a fost încheiat azi ………………….. la ……………………….în ……………exemplare.

COMISIA DE RECEPŢIE:  							REPREZENTANTUL             
Preşedinte:	.................	                                    		             PRESTATORULUI  Membri:	.................			





	
	Anexa 3

	
	
	
	
	
	
	
	

	Nr.
 Crt.
	Tip
 suprafață
	Operațiuni
	Frecvență
	Suprafață /
mp/mc/buc.
	Preț unitar /operațiune mp/mc/buc/zi (lei fară TVA)
	Preț unitar /operațiune mp/mc/buc/zile lucrătoare /3 luni (lei fară TVA)
	Valoare
 totală/
/3 luni
(lei fară TVA)

	
	
	
	
	
	
	
	
	

	0
	1
	2
	3
	4
	5
	6=(4*5)*60
	7
	

	1
	Parchet 
	aspirat și spălat cu soluţie antistatică pentru parchet
	zilnic
	754 mp
	 
	 
	 
	

	2
	Mochetă
	aspirat cu aspiratorul
	zilnic
	6.906 mp
	 
	 
	
	

	3
	Mobilier (birouri, dulapuri, vitrine, etajere, cuiere, balustrade, pervazuri interioare)
	șters praf, lustruire cu produse specifice detergenți speciali antistatici și lavete de microfibră
	zilnic
	1530 mp
	 
	 
	
	

	4
	Pardoseli ce includ și grupurile sanitare (gresie, marmură, mozaic, linoleum, etc.)
	aspirat și spălat cu soluții odorizante și dezinfectante
	zilnic
	2.552 mp
	 
	 
	
	

	5
	Grupuri sanitare
	spălat, dezinfectat toate obiectele sanitare (54 wc-uri, 76 chiuvete) cu soluții odorizante, dezinfectante, soluții detartrante, asigurare odorizante la wc – uri, asigurarea materialelor igienico-sanitare (hărtie igienică, prosoape de hârtie, săpun lichid, etc.), necesare pentru un numar de aprox. 550 persoane. Înlocuire folie wc igienic pusă la dispoziție de către Achizitor, pentru cele 2 locații (număr total: 54 wc-uri)
	zilnic
	51 buc
	 
	 
	
	

	6
	Deșeuri menajere
	evacuare deșeuri menajere la container și înlocuire saci menajeri pentru un nr. de aprox. 550 de persoane
	zilnic
	1.65 mc
	 
	 
	
	

	7
	Deșeuri colectate selectiv
	evaciuare deșeuri colectate selectiv la recipienții destinați acestora conform Legii 132/2010
	zilnic
	0.25 mc

